মর্মান্তিক! নেপালের প্রাক্তন প্রধানমন্ত্রীর স্ত্রী’কে পুড়িয়ে মারল বিক্ষোভকারীরা

ওয়েব ডেস্ক: জেন-জি আন্দোলনে (Nepal Gen Z Protest) অগ্নিগর্ভ নেপাল। ইতিমধ্যে দেশের প্রধানমন্ত্রী কেপি শর্মা ওলি (KP Sharma Oli) পদত্যাগ করে দেশ ছেড়েছেন বলে খবর। তাতেও উত্তেজনা কমেনি দেশজুড়ে। ইতিমধ্যে নেপালের প্রধানমন্ত্রী ও রাষ্ট্রপতির বাসভবন থেকে শুরু করে বিভিন্ন সরকারি ভবনে ভাংচুর চালিয়ে আগুন লাগিয়ে দিয়েছে বিক্ষোভকারীরা। আর এবার সেই আগুনে পুড়ে মৃত্যু হল নেপালের প্রাক্তন প্রধানমন্ত্রীর স্ত্রীর। এই মর্মান্তিক ঘটনা ঘটেছে মঙ্গলবার বিকেলের দিকে।

জানা গিয়েছে, এদিন আগুনে পুড়ে নেপালের প্রাক্তন প্রধানমন্ত্রী জ্যালানাথ খনালের (Former Nepal Prime Minister Jhalanath Khanal) স্ত্রী রবী লক্ষ্মী চিত্রকারের (Rabi Laxmi Chitrakar) মৃত্যু হয়েছে। তাঁদের দাল্লুর বাসভবনে অগ্নিসংযোগের ফলে গুরুতর আহত হয়ে চিকিৎসাধীন অবস্থায় মারা গিয়েছেন তিনি। তাঁর পরিবারের সদস্যরা জানান যে, রবী লক্ষ্মী চিত্রকারকে জরুরি ভিত্তিতে কীর্তিপুর বার্ন হাসপাতালে ভর্তি করা হয়েছিল। তবে চিকিৎসকদের সর্বোচ্চ চেষ্টা সত্ত্বেও তিনি জীবন যুদ্ধে হার মানেন।

আরও পড়ুন: বাংলাদেশের ছবি নেপালেও! কী কী মিল?

নেপাল সরকার সামাজিক সোশ্যাল মিডিয়ার উপর থেকে নিষেধাজ্ঞা তুলে নেওয়ার ঘোষণা করলেও মঙ্গলবার জেন-জি বিক্ষোভ থামেনি। বিক্ষোভকারীরা প্রধানমন্ত্রী কেপি শর্মা ওলির পদত্যাগ এবং সরকারের পতনের দাবি জানিয়ে রাস্তায় নামেন এদিন সকাল থেকেই। এদিকে গত দিনে আরও দু’জন বিক্ষোভকারীর মৃত্যু হওয়ায় মৃতের সংখ্যা বেড়ে ২২ হয়েছে এবং ৩০০-র বেশি মানুষ আহত হয়েছেন বলে খবর।

পাশাপাশি, নেপালের রাজধানী কাঠমান্ডুর বিভিন্ন গুরুত্বপূর্ণ প্রশাসনিক স্থাপনায় হামলা চালানো হয়েছে। কেন্দ্রীয় প্রশাসনিক ভবন ‘সিন্ধু দরবার’ এবং রাষ্ট্রপতির সরকারি বাসভবন ‘শীতল নিবাসে’ অগ্নিসংযোগের ঘটনা ঘটে। রাষ্ট্রপতি রাম চন্দ্র পৌডেলের বাসভবন, প্রধানমন্ত্রী ওলির বাসভবন, প্রাক্তন প্রধানমন্ত্রী পুষ্প কমল দাহাল এবং শের বাহাদুর দেওয়ার বাসভবনেও হামলা ও আগুন লাগানো হয়েছে। পাশাপাশি এদিন রাজনৈতিক দলগুলির কার্যালয়েও আগুন ও ভাঙচুর চালানো হয়েছে।

দেখুন আরও খবর:

The post মর্মান্তিক! নেপালের প্রাক্তন প্রধানমন্ত্রীর স্ত্রী’কে পুড়িয়ে মারল বিক্ষোভকারীরা first appeared on KolkataTV.

The post মর্মান্তিক! নেপালের প্রাক্তন প্রধানমন্ত্রীর স্ত্রী’কে পুড়িয়ে মারল বিক্ষোভকারীরা appeared first on KolkataTV.